Svend Thorhauge

Svend Thorhauge (født i 1971 i Holstebro) er en dansk politiker og foredragsholder som var landsformand for Radikale Venstre fra 2015 til 2021.

Baggrund
Svend Thorhauge er født i Holstebro og er opvokset i Jylland og i Grønland. Han er i dag bosat i Ry med sin kone og parrets tre børn.

Politisk karriere
Svend Thorhauge blev ved Det Radikale Venstres landsmøde 20. september 2015 valgt som partiets landsformand. Han annoncerede i april 2021 at han ikke ville genopstille ved partiets landsmøde i september 2021 hvor han blev afløst af Mikkel Irminger Sarbo. Fra 2012-2015 var han folketingskandidat i Østjyllands Storkreds for Det Radikale Venstre i Skanderborg, Odder og Samsø. I 2013 stillede han op til regionsrådsvalget i Region Midtjylland for Det Radikale Venstre og fik 1.661 stemmer. Han har desuden i en årrække været engageret i det radikale bagland, hvor han har varetaget en lang række tillidsposter.

Karriere uden for politik
Svend Thorhauge var frem til 2019 ansat som daglig leder ved Akademiet for Talentfulde Unge – Region Midt, og har desuden været redaktør ved tidsskriftet Distinktion - Scandinavian Journal of Social Theory siden 2000. I 2004 arbejdede han som leder af Kulturnatten i Aarhus. 
Fra 2004 til 2008 var han ansat som forstander på Ry Højskole. Han kom til højskolen i en tid, da de fleste danske var i krise og satte fokus på højskolens kerneværdier: udfordringer til ånd, hånd og krop forankret i et forpligtende fællesskab.
Han var efterfølgende med til at starte Mungo Park i Kolding, hvor han også arbejdede som producent frem til 2010, hvorefter han frem til 2012 var en del af ledelsen på Brøruphus Efterskole. 
Svend Thorhauge har studeret ved Institut for Statskundskab og ved Teologisk Fakultet på Aarhus Universitet. Som statskundskabsstuderende var han med til at opstarte det socialteoretiske tidsskrift, Distinktion, som i dag udgives af Taylor & Francis i London.
Han har siden slutningen af 1980'erne været engageret i dansk kulturliv, aktiv som politisk debattør og en efterspurgt foredragsholder.

Tillidsposter
 Landsformand, Det Radikale Venstre, 2015-2021
 Næstformand, Efterskolen for Scenekunst, 2015-
 Næstformand i det radikale kandidatnetværk, 2014–2015
 Styrelsesmedlem i det radikale uddannelses- og forskningsforum, 2014–
 Bestyrelsesmedlem, Ikast-Brande Gymnasium, 2014–
 Topkandidat til Region Midtjylland, Det Radikale Venstre, 2013
 Folketingskandidat, Det Radikale Venstre, 2012–2015
 Mentor, Dansk Jurist- og Økonomforbund, 2011–
 Bestyrelsesmedlem, Roskilde Festival Højskole 2009–, (næstformand siden 2011)
 Redaktør, Distinktion – Scandinavian Journal of Social Theory 2000–
 Formand for Sammenslutningen af boliginteressentskaber og andelsforeninger 1997–2004
 Tilknyttet Kommunalpolitisk følgegruppe, Århus Radikale Venstre 1997–2000
 Bestyrelsesmedlem, Århus Radikale Vælgerforening, 1999–2000
 Bestyrelsesmedlem, Det Radikale Venstre i Århus Amt, 1998–1999

Noter og referencer

 Lasse Lavrsen: Det handler stadig om det hele menneske, Information 
 Dorte Kvist: Det værste er manglende vilje, Kristeligt Dagblad 
 Svend Thorhauge: Ingen bliver motiveret af at få 02, Information 
 Svend Thorhauge: Intet kommer af intet, Information 
 Svend Thorhauge: Højskolen har succes, Information 
 Svend Thorhauge: Ytringsfriheden skal sikre os mod staten, Information 
 Svend Thorhauge: Længe leve offentligheden, Information
 Svend Thorhauge: Spis brød til, Information

Eksterne henvisninger
 Mungo Park Kolding
 Distinktion – Scandinavian Journal of Social Theory 
 Kulturnat Aarhus 
 Ry Højskole
 Svend Thorhauge 
 Politik Svend Thorhauge 
 Unge Talenter - Region Midt 

Producenter
Skolefolk fra Danmark